Diari Oficial de la Generalitat Valenciana


Sumari del DOGV 2083, del 09-08-1993 (1993/828908)

RESOLUCIÓ de 15 de juny de 1993, del Secretari General de la Conselleria de Cultura, Educació i Ciència, per la qual s'acorda la classificació i la inscripció en el Registre de Fundacions Culturals Privades de la Conselleria de Cultura, Educació i Ciència de la Fundació Cultural y de Estudios Sociales (Fundació CYES).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2083

Data del DOGV
:   09-08-1993

Secció del DOGV
:   ALTRES DISPOSICIONS

Número del document
:   1993/828908


Data del document
:   15-06-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 15 de juny de 1993, del Secretari General de la Conselleria de Cultura, Educació i Ciència, per la qual s'acorda la classificació i la inscripció en el Registre de Fundacions Culturals Privades de la Conselleria de Cultura, Educació i Ciència de la Fundación Cultural y de Estudios Sociales (Fundación CYES).  
Vist l?expedient incoat a instància del Sr. Marcial López López, el Sr. Juan Baena Muñoz i la Sra. María Jesús Ros Tarancón:  
Fets  
1. El Sr. Marcial López López, el Sr. Juan Baena Muñoz i la Sra. María Jesús Ros Tarancón van manifestar expressament la voluntat de constituir una fundació cultural privada sota la denominació de Fundación Cultural y de Estudios Sociales (CYES), segons consta en l?escriptura pública de constitució d'aquesta entitat, autoritzada pel notari de Castelló, Sr. Juan Alegre González, amb data 3 de juny de 1993, amb número 250 de protocol.  
2. La finalitat de la fundació, segons els estatuts, és:  
a) El foment i el desenvolupament de les activitats destinades a la investigació i millora de les condicions d'assistència social pròpies de la salut en benefici dels professionals que l?exercesquen i de les persones a les quals va destinada l'atenció.  
b) La promoció de la formació mitjançant l?organització de cursos d'especialització, seminaris, ajudes a la permanència per a la millora de coneixements en centres nacionals o estrangers.  
c) La realització d'estudis d'assessorament en les matèries, bé per iniciativa pròpia o d'altres entitats públiques o privades.  
d) Per al compliment dels objectius la fundació podrà organitzar congressos, seminaris i publicacions, campanyes d'assistència i d'informació, concessió de beques, etc.  
3. Els beneficiaris seran els professionals de la salut i les persones a les quals va adreçada la seua atenció.  
4. La dotació inicial de la fundació, segons consta en la clàusula II de la carta fundacional, és d'un milió cinquanta mil pessetes (1.050.000 PTA), dipositades al Banco Bilbao- Vizcaya.  
5. El govern de la fundació, de conformitat amb la clàusula III, estarà a càrrec d'un patronat, integrat per les persones següents i en els càrrecs que així mateix designa:  
- President: Sr. Marcial López López.  
- Vice- president: Sr. Juan Baeda Muñoz.  
- Secretària: Sra. María Jesús Ros Tarancón.  
- Patrons d'honor: el Sr. Vicente Francisco Gumbau Ortells; el Sr. Vicente Garcés Barreda; la Sra. Isabel Montesinos Escrig; i el Sr. José Vicente Martí Tarazona.  
Tots ells han acceptat els seus càrrecs, de caràcter gratuït.  
6. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre comptes al protectorat i previsió per al cos d'extinció de la fundació.  
Consideracions jurídiques  
1. La Constitució espanyola recull en el títol I, capítol II, secció II, article 34, el dret de fundació per a fins d'interés general.  
2. L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades aquells patrimonis autònoms destinats primordialment pels seus fundadors a l?educació, la investigació científica i tècnica i administrats sense finalitat lucrativa per les persones a qui en correspon el govern, circumstàncies totes elles que concorren en aquest cas.  
3. La carta fundacional i els estatuts continguts en l?escriptura pública de 3 de juny de 1993 reuneixen els requisits bàsics de l'article 1r del Reglament de 21 de juliol de 1972, i les prescripcions dels articles 6è, 7é i 84 del - text per la qual cosa la Fundación Cultural y de Estudios Sociales (CYES) pot ser reconeguda d'interés públic i classificar-se com a de promoció, per la finalitat que persegueix segons l'article 3 dels estatuts.  
4. Que per l'entitat i dimensió de l'objecte fundacional és de suposar que les despeses d'administració superen el percentatge previst en l'article 39.2, primer incís, del reglament assenyalat, per la qual cosa escau autoritzar l'augment d'aquell percentatge fins el límit màxim previst pel precepte esmentat, in fine; i que pel mateix motiu, i atesos els avanços informàtics així com la necessària agilitat en la gestió comptable no hi ha impediment per a dispensar la fundació de portar el llibre major.  
5. L'expedient ha estat tramitat mitjançant el Servei de Fundacions de la Conselleria de Cultura, Educació i Ciència, i aquesta és la competent per resoldre aquest expedient en virtut de les atribucions que té conferides pels decrets de la Presidència de la Generalitat Valenciana 108/83, de 15 de setembre (DOGV de 15 de setembre), 171/83, de 29 de desembre (DOGV de 29 de desembre, i 4/86, de 27 de febrer (DOGV de 17 de març), en relació, respectivament, amb els reials decrets 2093/83, de 28 de juliol (DOGV de 15 de setembre), 3066/83, de 13 d'octubre (DOGV de 29 de desembre), i 2633/85, de 20 de novembre (BOE de 21 de gener de 1986).  
Vistos la Constitució vigent, el Reglament de les Fundacions Culturals Privades de 21 de juliol i d'altres disposicions d'aplicació general i pertinent, i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència (DOGV de 3 de novembre), resolc:  
Primer  
Reconèixer, classificar i inscriure com a fundació cultural privada de promoció la denominada Fundación Cultural y de Estudins Sociales (CYES), amb domicili a Castelló, carrer Cronista Revest núm. 11-5è- 9ª.  
Segon  
Aprovar els estatuts amb data 3 de juny de 1993, pels quals s'ha de regir aquesta.  
Tercer  
Aprovar el nomenament del primer patronat segons figura en l'escriptura de constitució havent estat acceptats els càrrecs de caràcter gratuït, en la forma reglamentària.  
Quart  
Dispensar a la Fundación Cultural y de Estudins Sociales (CYES) de portar el llibre major de comptabilitat.  
Cinqué  
Autoritzar que l?import de les despeses d'administració puguen excedir el 10% dels ingressos anuals ordinaris que per, tots els conceptes perceba la Fundación Cultural y de Estudins Sociales (CYES), sense que en cap cas se'n puga sobrepassar el vint per cent.  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació.  
Per a la interposició del recurs esmentat, serà requisit imprescindible que amb caràcter previ el recurrent comunique en aquest òrgan la interposició.  
Tot això de conformitat amb el que preveuen els articles 58 de la Llei de Règim Jurídic de les Administracions Públiques i del Procediment Administratiu Comú, i l'article 110.3 de la Llei 30/1992, de 26 de novembre, sense perjudici que puga exercir qualsevol altre recurs que estime oportú.  
València, 15 de juny de 1993.- El Secretari General: Antoni Sarrià i Morell.